கேசவன்
'''கேசவன் என்ற பெயர்''' இந்து சமயத் தோத்திரமான [[விஷ்ணு சஹஸ்ரநாமம் |விஷ்ணு சஹஸ்ரநாமத்தில்]] இரண்டு முறை வரும் பெயர். 23-வது பெயராகவும், 648-வது பெயராகவும் வருகின்ற பெயர். விஷ்ணுவின் முக்கியமான பன்னிரு பெயர்களில் முதற் பெயர். இதற்கு பல விதப் பொருள்கள் சொல்லப்படுகின்றன.
 
 [[மகாபாரதம்|மகாபாரத]] காவியத்தில், [[திருதராட்டிரன்]] கிருஷ்ணரின் வேறு பெயர்களை கூறுமாறு [[சஞ்சயன்|சஞ்சயனிடத்தில்]] கேட்கும் போது, கிருஷ்ணருக்கு கேசவன் என்ற பெயரும் உள்ளதாக தெரிவித்தான்.&lt;ref&gt;[http://mahabharatham.arasan.info/2015/04/Mahabharatha-Udyogaparva-Section70.html கிருஷ்ணனின் பெயர்களும் பொருளும்]&lt;/ref&gt;
 
 * 'குழலழகர்' அல்லது 'அழகிய கூந்தலை உடையவர்' என்று ஒரு பொருள். [[ ஆதி சங்கரர் |ஆதி சங்கரருடைய]] உரையில் இதை 'கறுத்துச் சுருண்டு சேர்ந்து இணங்கி இருக்கும் அழகிய கேசங்கள் உள்ளவர்' என்கிறார். நரசிங்க வடிவில் விஷ்ணுவின் பிடரிமுடி மிக அழகானது. வால்மீகி ராமாயணத்தில் ராமரின் கேசங்களின் அழகை மாரீசனும்,&lt;ref&gt; 'சிகீ கனக மாலயா' வால்மீகி ராமாயனம். 3-38-14 &lt;/ref&gt; விசுவாமித்திரரும்&lt;ref&gt; 'காகபக்ஷதரோ தன்வீ' வால்மீகி ராமாயணம் 1- 22 - 6 &lt;/ref&gt; வர்ணிக்கின்றனர். ஸ்ரீமத் பாகவதத்தில் கோபிகளும் கண்ணனின் கேசங்களை வர்ணிக்கின்றனர்.&lt;ref&gt; 'குடில குந்தலம் கோமளானனம்'. ஸ்ரீமத் பாகவதம், 10-31-15. &lt;/ref&gt;
 
 * கேசி என்னும் அசுரனைக் கண்ணன் கொன்றதால் கேசவன் என்ற பெயர் என்று விஷ்ணு புராணம் கூறுகிறது. இதை ஆமோதித்து விஷ்ணு சஹஸ்ரநாமத்திலேயே 'கேசிஹா' - கேசியைக் கொன்றவர் என்ற பெயரும் வருகிறது.
 
 * க: - பிரம்மா, அ: - விஷ்ணு, ஈச: - சிவன் ஆகிய இம்மூன்று வடிவங்களையும் தம் வசத்தில் கொண்டவர், என்றும் இன்னொரு பொருள் கூறுகிறார் ஆதி சங்கரர். இதனால் 'கேசவ' என்ற சொல், பெயரும் உருவமுமில்லாத பரம்பொருளைக் குறிப்பதாகும் என்பது அத்வைத வேதாந்தத்தின் கூற்று.
 
 * 'சூரியன் முதலானவர்களிடமுள்ள கிரணங்களுக்குரியவர்' என்பது இன்னொரு பொருள். இதுவே வேறுவிதமாகவும் சொல்லப்படுகிறது: சூரியன் முதலிய ஒளி மண்டலங்களில் தன் நுண்ணிய ரோமம் போன்ற ஒளிக் கதிர்களைப் பரவச் செய்தும் அம்மண்டலங்களில் உள்ளுறைபவனாகவும் ஒளி விடுபவர்.&lt;ref&gt; மகாபாரதம், சாந்தி பர்வம், 350-48.&lt;/ref&gt;
 
 * பிரம்மா, விஷ்ணு, சிவன் இம்மூவரும் கேசங்கள் எனப்பெறுவர். அவர்களை சக்தியாகக்கொண்ட பரம்பொருள்.
 
 *அக்னி, சூரியன், வாயு, என்ற மூன்று சக்திகள் கொண்டவர்.&lt;ref&gt;ருக்வேத ஸ்ம்ஹிதை, 1-164-41.&lt;/ref&gt;
 
 *அசுரர்களால் ஏற்பட்ட தொல்லை நீங்குவதற்காக தேவர்களால் வேண்டப்பட்ட விஷ்ணு தனது முடியிலிருந்து கரு நிறமும் வெண்ணிறமும் கொண்ட இரு கேசங்களைப்பிடுங்கி இவை கண்ணனாகவும் பலராமனாகவும் தோன்றி உதவுவர் என வரம் தந்தார் மற்றும் அவர் அசுரர்களை கொன்று விட்டார் என [[விஷ்ணு புராணம்]] கூறுகிரது.&lt;ref&gt; விஷ்ணு புராணம், 5-1-59-63. &lt;/ref&gt;
 
 * [[பராசர பட்டர்]] [[அரி வம்சம்|ஹரிவம்சத்திலிருந்து]] மேற்கோள் காட்டி சிவன் விஷ்ணுவிடம் சொல்லியதாகச்சொல்கிறார்: 'க: என்றால் பிரம்மா, ஈசன் என்றால் நான் சிவன். நாங்களிருவரும் உன் உடலிலிருந்து பிறந்தோம். அதனால்  உன் பெயர் கேசவன்'.&lt;ref&gt; ஹரிவம்சம், 279.47.131-48. &lt;/ref&gt;
 
 == திருவாய்மொழியில்==
 
 நம்மாழ்வார் [[திருவாய்மொழி|திருவாய்மொழியில்]] (10-2-1) கேசவன் என்னும் பெயரைச் சொல்லவே துன்பம் என்று பெயர் பெற்றன எல்லாம் கெடும்; ஞானம் பிறக்குமுன் செய்த பாவங்களும், பிறந்தபின் மறந்து செய்யும் பாவங்களும் தாமே அழியும். நாள்தோறும் கொடிய செயலைச் செய்யும் யமனுடைய தூதர்களும் வந்து கிட்டமாட்டார்கள், என்கிறார்:
 
 ::கெடுமிடராய வெல்லாம் கேசவாவென்ன நாளும்
 ::கொடுவினை செய்யும் கூற்றின் தமர்களும்குறுககில்லார்.
 
 ==துணை நூல்கள்==
 : * சி.வெ. ராதாகிருஷ்ண சாஸ்திரி. ஶ்ரீ விஷ்ணு ஸஹஸ்ரநாம ஸ்தோத்திரம். சிமிழி வெங்கடராம சாஸ்திரி டிரஸ்ட். 1986.
 
 :* Shri Vishnu Sahasranama, with the Bhashya of Parasara Bhattar. Trans.Prof. A. Srinivasa Raghavan. Sri Vishishtadvaita Pracharini Sabha, Mylapore, Madras. 1983.
 
 :* Complete Works of Sri Sankaracharya, in the Original Sanskrit. Vol.V: Laghu Bhashyas. Samata Books. Madras. 1982
 
 ==மேற்கோள்கள்==
 &lt;references/&gt;
 
 
 {{விஷ்ணு}}
 
 [[பகுப்பு:திருமாலின் பெயர்கள்]]